text: নেপালি সেনাবাহিনীর পদবীগুলো নেপালি ভাষায় রচিত যদিও সবগুলো পদবীর ইংরেজি অনুবাদ আছে। ১৯৬০-এর দশক থেকে নেপালি সেনাবাহিনীর সমস্ত কিছু ভারতীয় সেনাবাহিনীর অনুকরণে করার সিদ্ধান্ত হয়; ধীরে ধীরে ১৯৯০-এর দশক থেকে শুরু করে ২০০০-এর দশকে নেপালি সেনাবাহিনী প্রায় পুরোপুরি ভারতীয় সেনাবাহিনীর শৈলীতে চলা শুরু করে দেয়। যদিও নেপালি সেনাদের পদবীচিহ্ন এবং নামগুলো ভারতীয়দের মতো নয়।
  
  কর্মকর্তা
  
  সেনাপতিদের দায়িত্বসমূহ
  সেনাপতি বা রথীরা ইংরেজিতে জেনারেল হিসেবে পরিচিত হন বিদেশ ভ্রমণকালে; নেপালি সেনাবাহিনী কখনোই তাদের কোনো ক্ষেত্রে ইংরেজি ভাষা ব্যবহার করেনা।
  মহারথী বা প্রধান সেনাপতি  - এই ব্যক্তি (সবসময়ই একজন পুরুষ) নেপালি সেনাবাহিনী প্রধান বা প্রধান অধিনায়ক হয়ে থাকেন। এই পদবীটি ইংরেজিতে জেনারেল নামে পরিচিত। এই পদ মাত্র একজন পান।
  রথী - সেনাবাহিনী সদর দপ্তরে গুরুত্বপূর্ণ দায়িত্ব পালন করেন; এই ব্যক্তিও পুরুষ হন, রথীদের কাজ হচ্ছে সেনাবাহিনীর রণকৌশল প্রণয়ন এবং প্রশিক্ষণসমূহ তদারকির মূল অধিনায়ক হিসেবে দায়িত্ব পালন করা অথবা রথীরা উপ-প্রধান সেনাপতি হিসেবেও দায়িত্ব পালন করতে পারেন। এই পদবীটি ইংরেজিতে পরিচিত লেফটেন্যান্ট জেনারেল নামে। মাত্র তিনজন ব্যক্তি এই পদ পেতে পারেন।
  উপরথী - এই ব্যক্তি সেনাবাহিনীর ফরমেশনগুলোর অধিনায়ক হয়ে থাকেন, এই ব্যক্তিও পুরুষ হন; ফরমেশন ছাড়াও উপরথীরা সেনাবাহিনী সদর দপ্তরে গুরুত্বপূর্ণ পদে অধিষ্ঠিত হন কিংবা সামরিক চিকিৎসা পরিষেবার প্রধান কর্মকর্তা (চিকিৎসকদের প্রধান) হতে পারেন এই ব্যক্তি সেক্ষেত্রে এই ব্যক্তি নারীও হতে পারেন। এটির ইংরেজি নাম হচ্ছে মেজর-জেনারেল।
  সহায়ক রথী - এই ব্যক্তি নারী বা পুরুষ যে কেউ হতে পারেন এবং এই ব্যক্তির দায়িত্ব হয় যে কোনো ব্রিগেডের অধিনায়ক হিসেবে দায়িত্ব পালন বা সামরিক হাসপাতালে উর্ধ্বতন চিকিৎসক হিসেবে দায়িত্ব পালন; অথবা সেনাবাহিনী সদর দপ্তরে কোনো পরিদপ্তরের পরিচালকও হতে পারেন এই ব্যক্তি; এছাড়াও এই ব্যক্তি সামরিক দূত হিসেবে বিভিন্ন দেশে নিয়োগ পেতে পারেন। এই পদবীটি ইংরেজিতে ব্রিগেডিয়ার জেনারেল হিসেবে পরিচিত।
  
  সৈনিক
  নেপালি সেনাবাহিনীর সৈনিকদের পদবীগুলো ভারতীয় সেনাবাহিনীর পদবীর মতো (যদিও পুরোপুরি নয়, নেপালিদের নিজস্ব রীতি আছে); সিপাহী থেকে পদবী শুরু হয় আর শেষ হয় সুবেদার-মেজরে; নারীরাও পুরুষদের মতো সকল পদবী পেয়ে থাকেন।
  
  সৈনিক এবং এনসিও পদমর্যাদাসমূহ 
  ল্যান্স নায়েক থেকে হাবিলদার পদবী এনসিও বা নন-কমিশন্ড অফিসার হিসেবে পরিগণিত যদিও নেপালি সেনাবাহিনী ইংরেজি ভাষা ব্যবহার করেনা কিন্তু বিদেশে প্রশিক্ষণ নিতে যাবার সময় ইংরেজি পরিভাষা ব্যবহার করে।
  
  তথ্যসূত্র
  
  বিষয়শ্রেণী:নেপাল
title: নেপালি সেনাবাহিনীর পদবীসমূহ